животновъден обект: съгласно определението в член 4, точка 48 от Делегиран регламент (ЕС) 2016/429.
 Обект за карантина: съгласно предвиденото в член 14 от Делегиран регламент (ЕС) 2019/2035 на Комисията (17) за сухоземните животни и член 15 от Делегиран регламент (ЕС) 2020/691 на Комисията (18) за аквакултурните животни.
 Пътуващ цирк/представления с животни: съгласно определенията в член 2, съответно точки 34 и 35 от Делегиран регламент (ЕС) 2019/2035.
 Пускане в дивата природа: отнася се само за живи животни, които на местоназначението ще бъдат пуснати в дивата природа.
 Регистрирано еднокопитно животно: съгласно определението в член 2, точка 30 от Делегиран регламент (ЕС) 2019/2035.
 Продължаване на отглеждането: животни, предназначени за животновъдни обекти, в които се отглеждат живи животни, или за стопани на домашни любимци, освен когато са предназначени за по-специална цел или за тях се отнася по-конкретна категория от изброените в поле I.20 (например обекти за карантина, обособени специализирани животновъдни обекти и т.н.). Тук се включват и животните, предназначени за възстановяване на запасите от дивеч или за пускане в дивата природа, ако е предвидено те да преминат през животновъден обект преди пускането.
 Пречиствателен център: съгласно определението в член 2, точка 2 от Делегиран регламент (ЕС) 2020/691.
 Център за експедиране: съгласно определението в член 2, точка 3 от Делегиран регламент (ЕС) 2020/691.
 Район за повторно полагане: съгласно определението в член 2, точка 4 от Делегиран регламент (ЕС) 2020/691.
 Животновъден обект за декоративна аквакултура: съгласно предвиденото в член 17 или 18 от Делегиран регламент (ЕС) 2020/691.
 Клане: за животни, предназначени за кланица — директно или през животновъден обект, одобрен за операции по събиране.
 Зародишни продукти: съгласно определението в член 4, точка 28 от Делегиран регламент (ЕС) 2016/429.
 Друго: предназначени за цели, невключени другаде в настоящата класификация, в т.ч. водни животни, предназначени за риболовна стръв.
 I.21
 За транзитно преминаване
 Поставете отметка в това поле само при транзитно преминаване на животни или продукти през Европейския съюз от една трета държава до друга трета държава или от дадена част от трета държава до друга част от същата трета държава.
 Посочете наименованието и кода по ISO на третата държава по местоназначение.
 I.22
 За вътрешния пазар
 Отбележете това поле, ако пратките са предназначени за пускане на пазара на Съюза.
 I.23
 За повторно въвеждане
 Поставете отметка в това поле при регистрирани еднокопитни животни, които са предназначени за състезания или надбягвания или са поканени да участват в конкретни културни прояви и имат разрешение за повторно въвеждане в Европейския съюз след временния им износ.
 I.24
 Общ брой опаковки
 Когато е целесъобразно, посочете общия брой опаковки в пратката:
 За животни: посочете броя на боксовете, клетките, контейнерите, кошерите или отделенията, в които животните се транспортират.
 За сперма, овоцити и ембриони, предназначени за изкуствено размножаване: посочете броя на контейнерите.
 При пратки в насипно/наливно състояние това поле се попълва по избор.
 I.25
 Общо количество
 За сухоземни животни или зародишни продукти: посочете, според случая, общия брой на екземплярите, на яйцата за люпене или на пайетите, изразени в единици.
 За водни животни: посочете, според случая, общия брой на животните, на яйцата или на ларвите, изразени в единици.
 I.26
 Общо нето/бруто